Sultoniya koʻchasi (Toshkent). Sultoniya koʻchasi — Mirzo Ulugʻbek tumani hududida. XIX asrning 2-yarmida tashkil topgan. Buyuk Ipak yoʻli va Temur Malik koʻchalari oraligʻida. Uzunligi 2 km atrofida. Tarixi. Yoʻnalishida uy-joylar boʻlmagani uchun dastlab nomsiz boʻlgan. 1925-yil 19-yanvarda turkistonlik 14 komissardan biri Mixail Troitskiy nomi berilgan. Dastlab hozirgi Qibray tumaniga qarashli boʻlgan. 1969-yil shahar tasarrufiga oʻtkazilgan. 1997-yil 16-dekabrda Sultoniya (Sultonlar qalʼasi yoki Sultonlar shahri maʼnosini anglatadi) nomi berilgan. Binolar. Yoʻnalishida „Yalangʻoch“ va „Beshkapa“ mahallalari, Uy-joy kommunal va mehmonxona xoʻjaligi boshqarmasi, Toshkent shahar hokimligi mehmonxonasi, „Toʻrabuva“ jome masjidi, turar joy binolari, „Turon“ bankining „Doʻrmon“ minibanki, savdo shoxobchalari va turli servis xizmat koʻrsatish maskanlari joylashgan.